**ПОЗИВ ЗА ПОДНОШЕЊЕ ПОНУДА**

**у поступку јавне набавке мале вредности бр. ЈНМВ 14/2019**

**набавка добара: школски намештај и бела техника – опрема за образовање**

1. На основу чланa 39., 52. став 1, 60., 61. и 62. Закона о јавним набавкама (“Службени гласник РС“ 124/12, 14/15 и 68/15), Правилника о обавезним елементима конкурсне документације у поступцима јавних набавки и начину доказивања испуњености услова („Сл. гласник РС“, број 29/2013 и 104/2013) и Одлуке о покретању поступка јавне набавке број 01-1567 од 29.11.2019. године, Средња пољопривредно-прехрамбена школа у Сомбору позива СВА ЗАИНТЕРЕСОВАНА ЛИЦА да поднесу своју понуду у писаном облику, за јавну набавку мале вредности, редни број ЈНМВ 14/2019 – набавка добара: школски намештај и бела техника – опрема за образовање за потребе Средње пољопривредно-прехрамбене школе, ради закључења уговора о јавној набавци.

Позив за подношење понуда биће објављен заједно са конкурсном документацијом на Порталу јавних набавки, интернет адреса <http://portal.ujn.gov.rs> и на интернет страници наручиоца www.sppssombor.edu.rs

Сва обавештења везана за предметну јавну набавку (обавештење о продужењу рока за подношење понуда, обавештење о изменама или допунама конкурсне документације, обавештење о додатним информацијама, појашњењима или одговорима на питања понуђача и сл.), Наручилац ће благовремено објављивати на Порталу јавних набавки.

Наручилац не сноси одговорност уколико понуђач нема сазнања о објављеним документима на Порталу за јавне набавке из претходног става.

2. **ВРСТА ПОСТУПКА**: јавна набавка мале вредности у складу са чланом 39 Закона о јавним набавкама (''Службени гласник РС'', бр. 124/12,14/15 и 68/15).

3. **ПРЕДМЕТ ЈАВНЕ НАБАВКЕ** је: набавка добара: школски намештај и бела техника – опрема за образовање

Јавна набавка је oбликована по партијама.

Ознака и назив из општег речника набавке ОРН:

Партија 1 - 39160000 – школски намештај

Партија 2 - 31000000 – бела техника , електричне машине, апарати,потрошни материјал, расвета

Предмет јавне набавке ближе је одређен у делу конкурсне документације – спецификација предмета јавне набавке.

4.**НАЧИН ПРЕУЗИМАЊА КОНКУРСНЕ ДОКУМЕНТАЦИЈЕ:** интернет адреса: [www.sspssombor.edu.rs](http://www.sspssombor.edu.rs) и на Порталу јавних набавки.

**5. НАЧИН ПОДНОШЕЊА ПОНУДА, ВРЕМЕ И МЕСТО ПОДНОШЕЊА ПОНУДЕ: рок за подношење понуда: 12.12.2019. године до 09,00 часова.**

Понуде се подносе непосредно **Средња пољопривредно-прехрамбена школа, улица Хаџића Светића бр. 18, 25000 Сомбор или путем поште**.

Уколико понуђач подноси понуду путем поште мора да обезбеди да иста буде примљена од стране наручиоцa најкасније до назначеног датума и часа.

Неблаговременом ће се сматрати понуда која није примљена од стране наручиоца до назначеног датума и часа и Наручилац ће је по окончању поступка отварања понуда вратити понуђачу неотворену са назнаком да је поднета неблаговремено.

Понуда, са свим потребним обрасцима, подноси се у затвореној коверти на адресу наручиоца: **Средња пољопривредно-прехрамбена школа, улица Хаџића Светића бр. 18, 25000 Сомбор**, са обавезном назнаком на лицу коверте:**.** ,,Понуда за јавну набавку - ЈНМВ бр. 14/2019 - НЕ ОТВАРАТИ”.

**На полеђини коверте обавезно навести назив, број телефона и адресу понуђача.**

6. **ВРЕМЕ И МЕСТО ОТВАРАЊА ПОНУДА**: јавно **отварање понуда** обавиће се на **дан 12.12.2019. године у 09,10 часова**, у просторијама наручиоца: **Средња пољопривредно-прехрамбена школа, улица Хаџића Светића бр. 18, 25000 Сомбор.** Јавном отварању понуда могу присуствовати сва заинтересована лица, а нарочито овлашћени представници понуђача који су дужни да својство представника понуђача докажу предајом потписаног и овереног овлашћења. За законског заступника понуђача чији представник присусутвује отварању понуда, Комисија ће пре почетка отварања понуда извршити проверу на сајту Агенције за привредне регистре.

7. **РОК ЗА ДОНОШЕЊЕ ОДЛУКЕ О ИЗБОРУ НАЈПОВОЉНИЈЕ ПОНУДЕ**  је у року од 8 дана од дана јавног отварања понуда.

8. **КРИТЕРИЈУМ ЗА ИЗБОР НАЈПОВОЉНИЈЕ ПОНУДЕ** је најнижа понуђена цена.

9. Заинтересовано лице може тражити **ДОДАТНE ИНФОРМАЦИЈЕ ИЛИ ПОЈАШЊЕЊА У ВЕЗИ СА ПРИПРЕМАЊЕМ ПОНУДЕ** искључиво у писаном облику, доставом захтева најкасније 5 (пет) дана пре истека рока за достављање понуда, на адресу: **Средња пољопривредно-прехрамбена школа**, **улица Хаџића Светића бр. 18, 25000 Сомбор** са назнаком: Питања за јавну набавку мале вредности (бр. ЈНМВ 14/2019), или на email: **sspolskosom1@ptt.rs ,** или факсом на број **025/482-586 само радним данима(пон-пет) од 8 до 14 часова.**

**Комисија за јавну набавку**